**Carl Mattsson** (s. 30. syyskuuta 1999 Gammelstad, Ruotsi) on ruotsalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan vasen laitahyökkääjä, mutta Mattsson osaa pelata myös keskellä.

Ura
---

Mattsson on Sunderby SK:n kasvatti. Hän siirtyi juniorina sittemmin Luleå HF:ään. Mattsson pelasi kauden 2015–2016 suurimmaksi osaksi Brooklyn Tigersin J18-joukkueessa ja kauden 2016–2017 seuran J20-joukkueessa, jonka kapteenina hän toimi. Mattsson pelasi osan kaudestaan kuitenkin Luulajan J18-joukkueessa. Kaudella 2018–2019 hän debytoi seuran SHL-joukkueessa, jossa Mattsson pelasi tulokaskautensa aikana 48 runkosarjaottelua tehopistein 2+1=3 ja kymmenen playoff-ottelua tehden yhden maalin. Hän teki SHL-debyyttinsä runkosarjan neljännellä kierroksella 27. syyskuuta 2018 Skellefteå AIK:ta vastaan. Mattsson merkittiin Luulajan nelosketjun oikeaan laitaan David Lindquistin ja Karl Fabriciuksen viereen. Hän sai ottelussa jääaikaa 6.56 minuuttia. Mattsson teki myös SHL-uransa avausmaalin. Marraskuussa hän teki Luulajan kanssa loppukauden kattavan SHL-sopimuksen. Helmikuussa 2019 Mattsson teki seuran kanssa kaksivuotisen jatkosopimuksen.

Alkukaudella 2019–2020 Mattsson ehti pelata SHL:ssä vain kymmenen ottelua, kunnes lokakuussa 2019 hänen ranteen nivelside katkesi ja Mattsson joutui leikkushoitoa vaatineen vamman vuoksi yli neljäksi kuukaudeksi sivuun. Hän kertoi myöhemmin *Ett stenkast från Delfinen*-podcastissa lääkäreiden kyseenalaistaneen hänen mahdollisuutensa jatkaa jääkiekkoa huipputasolla. Mattsson palasi lopulta kaukaloihin helmikuussa 2020 ja pelasi loppukaudella kahdeksan runkosarjaottelua, kunnes koronaviruspandemia päätti koko SHL-kauden. Kaudella 2020–2021 hän teki SHL:n yhden kauden piste-ennätyksensä tehoilla 4+5=9. Huhtikuussa 2021 Mattsson teki Luulajan kanssa kaksivuotisen jatkosopimuksen.

Kaudella 2021–2022 Mattsson sivusi SHL:n yhden kauden piste-ennätystään tehoilla 4+5=9. Pudotuspeleissä hän teki 17 ottelussa tehot 2+3=5. Kolmannessa välieräottelussa 19. huhtikuuta 2022 Frölunda HC:tä vastaan Mattsson teki Luulajan 4–2-voittoon päättyneen ottelun voittomaalin, joka vei joukkueen ottelusarjassa 2–1-johtoon. Hän sai ottelussa myös kakkossyöttöpisteen Olli Nikupeterin tekemään 2–0-johtomaaliin. Luulaja eteni lopulta finaaleihin otteluvoitoin 4–1. Mattsson voitti kauden päätteeksi SHL-hopeaa. Kaudella 2022–2023 hän eteni Luulajan kanssa Mestarien liigan finaaliin saakka, mutta mestaruuden vei lopulta kuitenkin suomalainen Tappara lukemin 2–3.

Kaudeksi 2023–2024 Mattsson siirtyi 1+1-vuotisella sopimuksella SM-liigajoukkue Vaasan Sportiin.

Muuta
-----

Mattssonin pikkuveli Gustav pelasi hyökkääjänä A-junioriksi asti.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | Luleå HF | SuperElit | 34 | 2 | 2 | 4 | 4 | 8 | 0 | 0 | 0 | 0 |
| 2018–2019 | Luleå HF | SuperElit | 10 | 2 | 6 | 8 | 2 | – | – | – | – | – |
|  | Luleå HF | SHL | 48 | 2 | 1 | 3 | 0 | 10 | 1 | 0 | 1 | 0 |
| 2019–2020 | Luleå HF | SHL | 18 | 2 | 0 | 2 | 2 | – | – | – | – | – |
| 2020–2021 | Luleå HF | SHL | 49 | 4 | 5 | 9 | 4 | 6 | 1 | 0 | 1 | 0 |
| 2021–2022 | Luleå HF | SHL | 50 | 4 | 5 | 9 | 6 | 17 | 2 | 3 | 5 | 0 |
| 2022–2023 | Luleå HF | SHL | 45 | 0 | 2 | 2 | 0 | 10 | 0 | 0 | 0 | 2 |
| 5 kautta | yhteensä | SHL | 210 | 12 | 13 | 25 | 12 | 43 | 4 | 3 | 7 | 2 |

Lähteet
-------

* Carl Mattsson The Internet Hockey Databasessa (englanniksi)
* Carl Mattsson Eurohockey-sivustolla (englanniksi)
* Carl Mattsson *Elite Prospects*. Everysport Media Group AB.  (englanniksi)

### Viitteet

1. ↑  Calle var inte med i TV-pucken och blev inte intagen på Hockeygymnasiet (NIU). *twitter.com*.  17.10.2018. Ulf Engman. Viitattu 29.7.2023. (ruotsiksi)
2. ↑  Carl Mattsson The Internet Hockey Databasessa (englanniksi)
3. ↑  Carl Mattsson Eurohockey-sivustolla (englanniksi)
4. 1 2 3 4  Carl Mattsson *Elite Prospects*. Everysport Media Group AB.  (englanniksi)
5. ↑  LHF - SAIK (Line Up) *stats.swehockey.se*.  27.9.2018. Svenska Ishockeyförbundet. Viitattu 29.7.2023. (englanniksi)
6. ↑  Radek Muzik *old.shl.se*. SHL AB. Viitattu 29.7.2023. (ruotsiksi)
7. ↑  Hedlund, Robert: Mattsson har tecknat SHL-kontrakt *luleahockey.se*.  1.11.2018. Luleå Hockey Draft AB. Viitattu 29.7.2023. (ruotsiksi)
8. ↑  Hedlund, Robert: Mattsson förlänger *luleahockey.se*.  23.2.2019. Luleå Hockey Draft AB. Viitattu 29.7.2023. (ruotsiksi)
9. ↑  Kågström, Rasmus: "Tveksamt att du kan spela hockey på den här nivån igen" *hockeysverige.se*.  14.11.2018. Everysport Media Group AB. Viitattu 29.7.2023. (ruotsiksi)
10. ↑  Hedlund, Robert: Förlängt med Själin och Mattsson *luleahockey.se*.  29.4.2021. Luleå Hockey Draft AB. Viitattu 29.7.2023. (ruotsiksi)
11. ↑  LHF - FRÖ (4-2) *stats.swehockey.se*.  19.4.2022. Svenska Ishockeyförbundet. Viitattu 29.7.2023. (englanniksi)
12. ↑  Radek Muzik *old.shl.se*. SHL AB. Viitattu 29.7.2023. (ruotsiksi)
13. ↑  Seppä, Lassi: Ruotsalainen Carl Mattsson Sportin riveihin − "Erittäin hyvin luisteleva hyökkääjä" *Jatkoaika.com*.  14.7.2023. Jatkoaika r.y. Viitattu 29.7.2023.
14. ↑  Gustav Mattsson *Elite Prospects*. Everysport Media Group AB.  (englanniksi)

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
86 Rantanen |
88 Miketinac |
91 Wännström |
95 Svoboda |
96 Mašič  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson